“Jamoat transportlari oynalarini qoraytirish haqida”gi petitsiya ko‘rib chiqish uchun yetarlicha — 10 mingdan ortiq ovoz to‘pladi

“Jamoat transportlari oynalarini qoraytirish haqida”gi elektron jamoaviy murojaat “Mening fikrim” veb-portalida 1 sutka ichida 10 mingdan ortiq ovoz to‘pladi.

 Skrinshot: “Mening fikrim”
Eslatib o‘tamiz, petitsiyada jamoat transportlari, ya’ni avtobus va boshqa yo‘nalishli transport vositalarining oynalarining yorug‘lik o‘tkazishini kamida 50 yoki 60 foizgacha so‘ndirish taklif qilingan edi.
Petitsiya portalga 29-iyun kuni joylangan bo‘lib, 18-iyul kuni bor-yo‘g‘i 28 ta ovoz to‘plagan edi.
Murojaatlar belgilangan 90 kunlik muddatda yetarli ovoz (10 000) to‘plasa, vakolatli davlat organi — Vazirlar Mahkamasi tomonidan tegishli tartibda ko‘rib chiqiladi.